En liten (2,5-3 millimeter), avlang, mørkbrun løpebille. Hodet er rundet med små fasettøyne og kraftige kjever som er omtrent så lange som resten av hodet, pannen med skarpe, buede furer. Antennene er noe over halve kroppslengden. Pronotum er avrundet trapesformet, en god del bredere enn langt, med en kraftig midtfure. Dekkvingene er jevnbrede med fine punktrader og noen lange børstehår.